PATVIRTINTA

Rokiškio r. Pandėlio gimnazijos direktoriaus

2021 m. gruodžio 31d. įsakymu Nr. V

ROKIŠKIO R. PANDĖLIO GIMNAZIJOS GAISRINĖS SAUGOS INSTRUKCIJA

I. SKYRIUS

BENDROSIOS NUOSTATOS

1. Įstaigos pavadinimas - Rokiškio r. Pandėlio gimnazija.

2. Įstaigos buveinės adresas – Panemunio g., 25, Pandėlys, Rokiškio sav.

3. Rokiškio r. Pandėlio gimnazijos (toliau gimnazija) gaisrinės saugos instrukcijos turi laikytis visi

gimnazijos patalpose dirbantys darbuotojai. Be šioje instrukcijoje nurodytų reikalavimų, darbuotojai

(pagal darbo vietas ir darbo pobūdį) privalo būti susipažinę ir laikytis cheminių medžiagų preparatų

saugos duomenų lapuose, įrenginių naudojimo instrukcijose gamintojo nurodytų gaisrinės saugos

reikalavimų, stengtis nesudaryti sąlygų gaisrui kilti ar jam išplisti.

4. Už gimnazijos objekto gaisrinę saugą yra atsakingas direktorius arba įgaliotas įsakymu

asmuo. Jis privalo:

4.1. Garantuoti, kad būtų vykdomi gaisrinės saugos taisyklių ir kitų, gaisrinę

saugą reglamentuojančių teisės aktų reikalavimai.

4.2. Organizuoti darbuotojų instruktavimą, mokymą ir atestavimą gaisrinės saugos

klausimais, pagal kompetenciją tvirtinti gaisrinės saugos instrukcijas.

4.3. Vykdyti valstybinės priešgaisrinės priežiūros pareigūnų teisėtus nurodymus.

4.4. Įstatymų nustatytais atvejais leisti Valstybinės priešgaisrinės gelbėjimo tarnybos

pareigūnams apžiūrėti ir patikrinti jų vadovaujamos įstaigos gamybines, ūkines, kitas patalpas,

statinius bei teritoriją bei nedelsdami šalinti nustatytus gaisrinės saugos pažeidimus.

4.5. Nutraukti atliekamus darbus, jeigu jie gali sukelti gaisrą ar sprogimą.

4.6. Aprūpinti gimnaziją gaisro gesinimo priemonėmis ir garantuoti, kad jos veiktų ir būtų

parengtos darbui.

4.7. Garantuoti, kad įrengti gaisro aptikimo automatikos įrenginiai, gaisrų gesinimo

priemonės būtų techniškai tvarkingi ir veiktų. Turimas gaisrinis inventorius operatyviai būtų

naudojamas gaisrui gesinti bet kuriuo paros metu.

4.8. Teisės aktų nustatytais atvejais atlikti objekto pavojaus ir rizikos analizę.

4.9. Aprūpinti gimnaziją vaizdinėmis gaisrinės agitacijos priemonėmis, nurodomaisiais bei

įspėjamaisiais ženklais.

4.10. Garantuoti, kad vadovaujantis nurodytais reikalavimais būtų parengtas darbuotojų

veiksmų kilus gaisrui planas ir jiems išmokti rengti pratybas įstaigoje.

4.11. Teikti valstybinę gaisrinę priežiūrą vykdantiems pareigūnams informaciją, reikalingą

gaisrų prevencijos priemonėms nustatyti.

4.12. Kilus gaisrui objekte, kol atvyks gaisrinės gelbėjimo pajėgos, imtis priemonių jį

gesinti, vadovauti gaisro gesinimui, žmonių ir turto evakavimui, o atvykus valstybinės gaisrinės

gelbėjimo tarnybos pajėgoms vykdyti gaisro gesinimo vadovo nurodymus.

4.13. Prireikus skirti darbuotojus gaisrui objekte gesinti ir materialinėms vertybėms

evakuoti.

4.14. Leisti naudotis gaisrui gesinti ar gaisro gesinimui organizuoti gimnazijai

priklausančiomis arba jos teritorijoje esančiomis vandens tiekimo sistemomis, gamtiniais ištekliais

(smėliu, žvyru ir kt.), gaisro gesinimo, transporto, ryšio priemonėmis bei kitais gaisro gesinimui ar

jo organizavimui būtinais daiktais, neatsižvelgiant į gaisro kilimo vietą.

4.15. Nesudaryti savo veiksmais ar neveikimu sąlygų kilti ir išsiplėsti gaisrui.

5. Bendrieji principai, leidžiantys išvengti gaisro, yra šie:


5.1. Nesudaryti degios aplinkos.

5.2. Degioje aplinkoje vengti užsidegimo šaltinio (degančio ar įkaitusio paviršiaus, taip

pat elektros iškrovos, turinčios pakankamai energijos ir temperatūros kitai medžiagai uždegti).

5.3. Pastebėjus užsidegimą, riboti oro cirkuliavimą.

6. Klasikinis degimo trikampis:



7. Transporto priemones statyti, medžiagas, prekes laikyti tik tam skirtose vietose.

8. Medžiagas laikyti grupėmis pagal joms gesinti naudojamas medžiagas (vanduo, putos,

dujos ir t.t.), taip pat pagal jų fizikines, chemines savybes, sprogumą ir gaisringumą. Ant taros ar

pakuotės turi būti nurodytas laikomų medžiagų pavadinimas, kiekis ir jų pavojingumo

charakteristikos.

9. Patalpose nuo įrenginių, šildymo prietaisų, šviestuvų, laidų ir kitų elektros įrenginių turi

būti valomos dulkės ir kitos degios atliekos.

10. Nenaudoti prietaisų, įrenginių, kito inventoriaus ne pagal paskirtį.

11. Šiukšles, kitas atliekas laikyti tam skirtose vietose ir reguliariai šalinti iš įstaigos

patalpų.

12. Draudžiama naudoti atvirą ugnį:

12.1. Sandėliuose (išskyrus atvejus, kai ugnies darbams atlikti išduotas leidimas).

12.2. Dujų nuotėkio vietai nustatyti.

12.3. Pagal sprogimą ir gaisrą pavojingose teritorijose (išskyrus atvejus, kai ugnies

darbams atlikti išduotas leidimas) (šios teritorijos pažymėtos ženklu ).

12.4. Kitose teritorijose, patalpose ir vietose, kurios pažymėtos ženklu .

13. Baigus darbą ir išeinant iš patalpos ar teritorijos, būtina patikrinti paliekamos vietos

gaisrinės saugos būklę.

II. SKYRIUS

INSTRUKTAVIMAS, MOKYMAS IR ATESTAVIMAS GAISRINĖS SAUGOS

KLAUSIMAIS

14. Gimnazijoje organizuojami šie darbuotojų instruktavimai gaisrinės saugos klausimais:

14.1. įvadinis (bendras).

14.2. periodinis darbo vietoje.

14.3. papildomas darbo vietoje.

15. Įvadinis (bendras) instruktavimas ir pirminis instruktavimas darbo vietoje turi būti

organizuojamas visiems darbuotojams, prieš pradedant jiems eiti pareigas ar dirbti. Įvadinis

(bendras) instruktavimas įforminamas įvadinių (bendrų) gaisrinės saugos instruktavimų registracijos

žurnale.

16. Periodinis instruktavimas darbo vietoje turi būti organizuojamas ne rečiau kaip kartą

per 12 mėnesių.

17. Papildomai darbo vietoje turi būti instruktuojama iš esmės pakeitus gaisrinės saugos

instrukciją (išskyrus redakcinio pobūdžio pakeitimus), pakeitus darbo vietą, pasikeitus darbo

funkcijoms, pasikeitus gamybos technologiniams procesams, įvykus sprogimui arba kilus gaisrui,

paaiškėjus, kad darbuotojas stokoja reikiamų gaisrinės saugos žinių.

18. Instruktavimai darbo vietoje (įvadinis, periodinis, papildomas) įforminami gaisrinės

saugos instruktavimų darbo vietoje registracijos žurnale.

19. Kiekvienas gimnazijos darbuotojas privalo:

19.1. Žinoti darbo vietos gaisrinės saugos instrukcijas.

19.2. Griežtai laikytis nustatyto gaisrinio režimo objekte ir darbo vietoje, vykdyti vadovų

ir asmenų, atsakingų už gaisrinę saugą, nurodymus.

19.3. Darbo metu naudotis tvarkingomis darbo priemonėmis.

19.4. Žinoti laikomų, naudojamų ir gamybos procese susidarančių (išsiskiriančių)

medžiagų bei žaliavų pagrindines pavojingumo charakteristikas.

19.5. Baigus darbą sutvarkyti, išvalyti darbo vietą ir išjungti nenaudojamus įrenginius.

19.6. Žinoti darbo bare esančių gaisro gesinimo, ryšio ir signalizacijos priemonių

išdėstymo vietas, mokėti tomis priemonėmis naudotis.

19.7. Nesudaryti savo veiksmais ar neveikimu sąlygų kilti ir išsiplėsti gaisrui.

III. SKYRIUS

TERITORIJOS PRIEŽIŪRA

20. Teritorija turi būti tvarkinga, nuolat valoma, laiku nušienaujama, o nupjauta žolė,

atliekos, šiukšlės išgabenamos į specialiai paruoštas vietas.

21. Privažiuojamieji keliai ir priėjimai prie pastatų, gaisrinių kopėčių, gaisrinio

inventoriaus turi būti laisvi ir tvarkingi ir tamsiu paros metu apšviesti. Gaisriniuose tarpuose tarp

pastatų draudžiama laikyti medžiagas, įrenginius, tarą ir statyti transporto priemones, jie turi būti

laisvi ir neužkrauti.

22. Teritorijoje turi būti pažymėtos transporto priemonių stovėjimo vietos.

23. Kanalizacijos tinklai turi būti uždari.

24. Į kanalizacijos sistemas ir vandens telkinius draudžiama pilti sprogimo ir gaisro

atžvilgiu pavojingus produktus, užterštas gamybines nuotekas. Jiems turi būti numatyti specialūs

talpos indai.

25. Teritorijoje išdėstomos pirminės gaisro gesinimo priemonės, vadovaujantis

Bendrosiomis gaisrinės saugos taisyklėmis.

IV. SKYRIUS

STATINIAI IR PATALPOS

26. Naudojant gimnazijos statinius privaloma laikytis gaisrinę saugą reglamentuojančių

teisės aktų reikalavimų per visą ekonomiškai pagrįstą statinio naudojimo trukmę.

27. Evakuacijos keliai ir išėjimai turi būti neužkrauti, parengti žmonėms evakuoti. Iš

vidaus durys evakuaciniuose išėjimuose turi lengvai atsidaryti bet kuriuo paros metu. Draudžiama

jas užkalti ir užrakinti iš lauko.

28. Kilus gaisrui, draudžiama naudoti liftus ir keltuvus žmonėms evakuoti.

29. Langų ir durų grotos iš vidaus turi būti varstomos, reikalui esant, lengvai ir greitai

nuimamos, išskyrus teisės aktų nustatytas išimtis.

30. Keisti pastatų patalpų išplanavimą ir paskirtį galima tik pagal Respublikinių statybos

normų (RSN) ir statybos techninių reglamentų (STR) reikalavimus.

31. Prie įėjimo į gamybines patalpas ir sandėlius turi būti nurodytos jų pavojingumo

sprogimo ir gaisro atžvilgiu kategorijos.

32. Gamybinėse patalpose nuo įrenginių turi būti valomos dulkės, pūkai ir kitos degios

atliekos. Valymo terminai nustatomi pagal technologinius reglamentus arba objekto (baro)

instrukcijas.

33. Draudžiama užmūryti rūsių langų angas, jie turi būti įstiklinti.

34. Rūsiuose ir cokoliniuose aukštuose draudžiama laikyti suslėgtųjų dujų balionus,

lengvai užsidegančius ir degius skysčius, sprogstamąsias bei kitas pavojingas medžiagas, kurios

sprogsta ir dega sąveikaudamos su vandeniu, deguonimi ar viena su kita, ir degimo metu nuodingus

produktus išskiriančias medžiagas.

35. Kopėčios, skirtos patekti iš statinio laiptinės ant stogo, turi būti tvarkingos ir

pritvirtintos, stogo liukai, durys, langai – uždaryti ir užrakinti, o raktai – laikomi lengvai

prieinamoje vietoje, iš kurios juos galima paimti bet kuriuo paros metu.

36. Po laiptais draudžiama įrengti sandėliavimo paskirties patalpas. Sanitarinėse

techninėse nišose draudžiama laikyti degias medžiagas ir preparatus.

37. Draudžiama naudotis atvira ugnimi rūsiuose ir kitose gaisro atžvilgiu pavojingose

patalpose.

38. Evakuacijos keliuose draudžiama rengti sraigtinius laiptus, siaurėjančias pakopas,

stumdomas ir automatiškai atsidarančias duris, vartus, sukamąsias duris bei kryžmes.

39. Evakuacijos keliuose grindų danga turi būti pritvirtinta.

40. Pastatuose ir statiniuose įvairių komunikacijų vamzdynus draudžiama atšildyti atvira

ugnimi.

41. Šiukšlinės evakuacijos keliuose, darbuotojų buitinėse patalpose turi būti nedegios.

42. Vietose, kuriose gali susidaryti ypač degių, labai degių ir degių medžiagų ir preparatų

garai, degios dujos, aerozoliai, dulkės, reikia naudoti kibirkščių nesukeliančią avalynę, įrankius ir

statinio elektros krūvio nekaupiančius drabužius.

43. Iš dirbtuvių po kiekvienos pamainos būtina išvalyti šiukšles ir atliekas. Stalių

dirbtuvėse medžiagų atsargų turi būti ne daugiau negu vienos dienos norma.

44. Plauti ir valyti grindis, sienas, įrenginius, taip pat drabužius leidžiama tik tam tikslui

naudoti skirtomis valymo ir skalbimo priemonėmis.

45. Vandeniui ir maistui šildyti pastatuose turi būti įrengtos specialios patalpos.

46. Koridoriuose, laiptinėse ir ant durų evakuaciniuose išėjimuose turi būti evakuacijos

kryptį nurodantys žalios spalvos ženklai, kurių bent vienas turi būti gerai matomas iš bet kurio

evakuacijos kelio taško (1 lentelė).

1 lentelė

|  |  |
| --- | --- |
| Evakuacinis iš&edot;jimas &iogon; kair&eogon; arba Evakuacinis iš&edot;jimas &iogon; dešin&eogon;arbaIŠ&Edot;JIMAS | *Evakuojantis bėgti per duris, virš kurių pakabinti šie ženklai.* |
| Krypties rodykl&edot; | *Evakuojantis sekti evakuacijos kryptį nurodančiais ženklais.* |

47. Evakuacijos krypties (gelbėjimosi) ir informacijos ženklai, nurodantys gesintuvų

laikymo vietą ir gaisrinius čiaupus, turi būti išdėstyti taip, kad iš bet kurios patalpos vietos (taško)

gerai būtų matomas bent vienas kiekvienos rūšies ženklas.

48. Patalpose turi būti pirminės gaisro gesinimo priemonės, jos turi būti neužkrautos, ir

kiekvienas darbuotojas turi žinoti, kur jos yra.

49. Vėdinimo įrenginių, elektros skydinių bei kitų techninių patalpų durys turi būti

užrakintos, o durys, vedančios ant pastato stogo ir į rūsį, uždarytos, įrengtos gaisrinėse sienose bei

pertvarose – uždarytos gaisro metu.

50. Patalpose yra sudaryti evakuacijos planai, kurie pakabinti gerai matomoje vietoje.

V. SKYRIUS

ELEKTROS ĮRENGINIAI

51. Gimnazijos elektros tinklai ir elektros įrenginiai turi būti įrengiami ir eksploatuojami

griežtai laikantis galiojančių taisyklių, kitų norminių aktų bei instrukcijų reikalavimų. Jie turi būti

tinkami eksploatuoti, saugūs gaisro ir sprogimo atžvilgiu. Montuoti ir remontuoti elektros tinklus ir

įrenginius galima tik kvalifikuotiems specialistams.

52. Pastebėjus elektros tinklų ir įrenginių gedimus, sukeliančius kibirkščiavimą, kabelių,

laidų ir variklių kaitimą, būtina juos nedelsiant išjungti ir pašalinti gedimus.

53. Elektros paskirstymo spintose turi būti elektros vartotojų schemos, nurodančios

saugiklio nominalios srovės dydį. Spintos ir skydinės turi būti užrakintos, o įvadinių komutacinių

aparatų vietos pažymėtos užrašu „Elektros įvadas“. Priėjimai prie elektros skydinių ir spintų turi

būti tvarkingi ir neužkrauti. Jose ir 1 m atstumu nuo jų draudžiama laikyti bet kokias medžiagas.

Tarpai tarp grindų ir elektros spintų turi būti užtaisyti nedegiomis medžiagomis.

54. Gamybinėse patalpose, kuriose kaupiasi daug dulkių, elektros spintų ir skydinių durys

turi būti sandarios.

55. Laikiną elektros instaliaciją leidžiama naudoti tik statybos, remonto ar avarijų

likvidavimo metu.

56. Kilnojamieji šviestuvai privalo turėti stiklinius gaubtus arba metalinius tinklelius.

Šiems šviestuvams ir kitai kilnojamai elektros aparatūrai naudojami tik lankstūs kabeliai.

57. Sprogimo ir gaisro atžvilgiu pavojingose zonose elektros prietaisų konstrukcija turi

atitikti tai zonai keliamus saugos reikalavimus.

58. Gamybinėse ir sandėlių patalpose nuo elektros variklių, šviestuvų, laidų ir kitų

elektros įrenginių turi būti nuolat valomos degios nuosėdos.

59. Atstumas nuo elektros šviestuvų iki sandėliuojamų degių medžiagų turi būti ne

mažesnis kaip 0,5 m.

60. Eksploatuojant elektros įrenginius draudžiama :

60.1. Šildyti patalpas nestandartiniais (savo gamybos) elektros prietaisais.

60.2. Naudoti netvarkingus kištukinius lizdus, kištukus, atsišakojimo dėžutes, jungiklius

bei kitus elektros aparatus.

60.3. Elektros laidus, lempas ir šviesos sklaidytuvus uždengti degiomis medžiagomis.

60.4. Į buitinio naudojimo elektros šakučių lizdus jungti elektros prietaisus, viršijančius

instaliacinį galingumą.

60.5. Vietoje elektros laidų ir kabelių naudoti radijo arba telefono laidus.

60.6. Naudoti lygintuvus, virykles, virdulius, šildymo ir kitus elektros prietaisus tam tikslui

nepritaikytose vietose ir palikti juos įjungtus be priežiūros.

60.7. Kabinti šviestuvus ir kitus daiktus tiesiog ant laidų ir kabelių.

60.8. Asg, Bsg pavojingumo sprogimo ir gaisro atžvilgiu kategorijų sandėlių patalpose

įrengti kištukinius lizdus.

60.9. Naudoti nekalibruotus ir savos gamybos saugiklius.

60.10. Naudoti šviestuvus su nuimtais apsauginiais gaubtais ir neužsandarinta apšvietimo

armatūra gaisro ir sprogimo atžvilgiu pavojingose zonose.

60.11. Tiesiogiai prikalti laidus ir kabelius.

60.12. Tiesti tranzitu kabelius ir laidus per sandėliavimo, evakuacinių išėjimų paskirties

patalpas.

60.13. Naudoti laidus ir kabelius su pažeista arba eksploatavimo metu dielektrinių savybių

netekusia izoliacine medžiaga.

60.14. Sandėlių įvadiniai komutavimo aparatai (su užrakinimo įtaisu) turi būti įrengti

sandėlio išorėje ant nedegaus pagrindo.

61. Laidai ir kabeliai sujungiami presavimo, suvirinimo, litavimo būdu arba specialiomis

jungtimis. Skirtingų metalų laidus sujungti leidžiama tik specialiomis jungtimis.

62. Atvirosios elektros instaliacijos laidai ir kabeliai tose vietose, kuriose galima juos

mechaniškai pažeisti, turi būti papildomai apsaugoti (šarvais, plieniniais vamzdžiais, kampuočiu,

lovine sija ir pan.).

63. Visi elektros įrenginiai turi būti apsaugoti nuo trumpojo laidų jungimo ir kitų

nevardinių režimų, galinčių sukelti gaisrą.

64. Nustatytu laiku matuoti kabelių ir laidų izoliacijos varžą, o matavimo rezultatus

surašyti į tam tikslui skirtą žurnalą arba į atitinkamos formos aktą.

65. Pastatų ir įrenginių apsauga nuo žaibo ir statinio elektros krūvio turi atitikti norminių

dokumentų reikalavimus. Įžeminimo kontūrų varža prietaisais turi būti tikrinama ne rečiau kaip

kartą per metus.

66. Apsaugos nuo žaibo įrenginiai turi būti tvarkingi ir periodiškai tikrinami.

67. Eksploatuoti įrengimus ir aparatus su netvarkingais įžeminimais draudžiama.

68. Visų technologinių įrenginių korpusai turi būti įžeminti, neatsižvelgiant į tai, ar

naudojamos kitos apsaugos nuo statinio elektros krūvio priemonės.

69. Prietaisų ar įrenginių, kurie neatjunti nuo elektros srovės, negalima gesinti vandeniu.

VI. SKYRIUS

ŠILDYMAS

70. Visi gimnazijos šildymo įrenginiai ir prietaisai turi būti įrengti pagal galiojančių

norminių dokumentų bei instrukcijų reikalavimus, o prieš šildymo sezono pradžią būtina juos

patikrinti bei suremontuoti.

71. Draudžiama šildymo įrenginius prižiūrėti pašaliniams asmenims.

72. Gamybinėse patalpose, kuriose yra degių dulkių, nuosėdų, šildymo prietaisų paviršiai

turi būti lygūs ir reguliariai valomi.

VII. SKYRIUS

VĖDINIMAS

73. Vėdinimas turi būti įrengiamas pagal norminių dokumentų reikalavimus. Jo darbo

režimą ir aptarnavimą reglamentuoja instrukcijos. Darbuotojas, atsakingas už vėdinimo įrenginių

priežiūrą, privalo šalinti gedimus bei atlikti ventiliatorių, ortakių, įžeminimo įrenginių ir kt. planines

profilaktines apžiūras.

74. Sprogimo ir gaisro atžvilgiu pavojingose patalpose sugedus vėdinimo įrengimams

draudžiami bet kokie technologiniai procesai.

75. Eksploatuojant vėdinimo ir oro kondicionavimo sistemas, draudžiama demontuoti

ugnį sulaikančius įrenginius arba atskirus jų elementus.

76. Vietiniai ortakiai, šalinantys gaisro ir sprogimo atžvilgiu pavojingas medžiagas, turi

būti su metaliniais tinkleliais, turėti magnetinius gaudytuvus.

77. Patalpose, kuriose gali būti lengvai užsiliepsnojančių ir sprogių medžiagų (dujų, garų,

dulkių), ventiliatorių ir kitų vėdinimo įrenginių konstrukcijos ir medžiagos neturi kibirkščiuoti.

VIII. SKYRIUS

TECHNOLOGINIAI PROCESAI IR ĮRENGINIAI

78. Gamybinėse patalpose turi būti parengtos technologinių įrenginių išdėstymo schemos,

kuriose būtų pažymėtos įrenginių, darbo ir išėjimų vietos.

79. Draudžiama dirbti esant netvarkingai automatinei įrangai, įrenginiams, išjungtiems

kontroliniams matavimo ir apsaugos prietaisams.

80. Vietose, kuriose gali susidaryti potencialiai sprogi aplinka, draudžiama naudoti

įrenginius, įrankius bei kitus daiktus, galinčius įskelti kibirkštį.

81. Medžio apdirbimo patalpose draudžiama laikyti medienos daugiau, negu reikia vienos

pamainos darbui.

82. Baigus darbą, draudžiama darbo vietoje palikti drožles, pjuvenas, tepalą, laką, klijus,

kitas degias medžiagas ir skysčius, taip pat neišjungtus elektros prietaisus.

83. Nuo technologinių šildymo ir kitų įrenginių bei elektrinių prietaisų būtina valyti

dulkes ir kitas degias medžiagas kiekvieną dieną.

84. Pastebėjus įrenginius su netvarkinga, mechaniškai pažeista, įmirkusia skysčiais

izoliacija, nedelsiant informuoti atsakingus asmenis.

IX. SKYRIUS

MEDŽIAGŲ SANDĖLIAVIMAS

85. Gaisro ir sprogimo atžvilgiu pavojingos medžiagos (žr. medžiagų saugos duomenų

lapuose pateiktą informaciją):

85.1. Dujos (gamtinės dujos, vandenilis, propanas, butanas, acetilenas, ir kt.).

85.2. Skysčiai (naftos produktai, įvairios valymo priemonės ir kt.).

85.3. Kietosios medžiagos (popierius ir kt.), dulkės.

86. Ženklais, kuriais žymimos labai ir ypač degios ir sprogios medžiagos (2 lentelė):

2 lentelė



87. Šias medžiagas laikyti tik joms skirtose vietose, grupėmis pagal joms gesinti

naudojamas medžiagas (vanduo, putos, dujos ir t. t.), taip pat pagal jų fizikines, chemines savybes,

sprogumą ir gaisringumą (žr. šių medžiagų saugos duomenų lapuose pateiktą informaciją). Ant

taros turi būti nurodytas laikomų medžiagų pavadinimas, kiekis ir jų pavojingumo charakteristikos.

88. Laikymo vietose turi būti medžiagų išdėstymo planas, o ant išorinės sandėlio durų

pusės – pakabinami ženklai, apibūdinantys laikomų medžiagų ir prekių pavojingumą sprogimo ir

gaisro atžvilgiu.

89. Laikomų ypač degių, labai degių ir degių skysčių buteliukus būtina laikyti kamščiais į

viršų. Tuščią tarą laikyti toje pačioje patalpoje draudžiama.

90. Išlietus ypač degius, labai degius, degius skysčius būtina užpilti smėliu, pjuvenomis ar

sorbentu ir pašalinti į tam skirtą vietą.

91. Medžiagos, aktyviai reaguojančios su vandeniu turi būti laikomos atskiroje patalpoje,

hermetiškoje taroje, ne žemiau kaip 0,15 m virš grindų.

92. Chemikalai turi būti fasuojami atskirose patalpose. Išsiliejusius ar išbirusius

chemikalus būtina nedelsiant išvalyti ir nukenksminti. Pakuotę (popierių, drožles, vatą ir t.t.) būtina

laikyti atskiroje patalpoje.

93. Sandėlių patalpose draudžiama laikyti elektros ir autokrautuvus bei įkrauti jų

akumuliatorius. Pakrovimo ir iškrovimo mechanizmai turi būti techniškai tvarkingi. Savaeigiai

mechanizmai ne darbo metu turi būti laikomi jiems skirtose patalpose.

94. Sandėliuose draudžiama užkrauti langus, duris ir vartus.

95. Draudžiama sandėlių patalpose rūkyti ir naudoti atvirą ugnį.

96. Medžiagos, laikomos ne lentynose, turi būti sudėtos į rietuves. Šios sandėliavimo

vietos turi būti pažymėtos juostomis ant grindų. Ne sandėliavimo vietose laikyti medžiagas

draudžiama.

97. Pluoštinių medžiagų ryšulius draudžiama ardyti sandėlio patalpose.

98. Sandėliuose draudžiama perpilti naftos produktus.

X. SKYRIUS

LABORATORIJOS

99. Dirbantys laboratorijose turi būti susipažinę su naudojamų cheminių medžiagų bei

preparatų pavojingumu sprogimo ir gaisro atžvilgiu ir laikytis atitinkamų saugos reikalavimų.

100. Baldai ir įrenginiai laboratorijose turi būti sustatyti taip, kad netrukdytų žmonių

evakuacijai.

101. Stalų, stelažų, traukos spintų paviršiai, skirti darbui su pavojingomis cheminėmis

medžiagomis ir preparatais, turi būti padengti nedegia medžiaga ir turėti bortelius.

102. Laboratorijose visi darbai, kurių metu gali išsiskirti kenksmingų, gaisro arba sprogimo

atžvilgiu pavojingų dujų bei garų, turi būti atliekami techniškai tvarkingose traukos spintose,

veikiant vėdinimo sistemai.

103. Visose laboratorijų patalpose vėdinimo sistema turi būti įjungta 5 min. prieš darbą ir

išjungta darbą baigus.

104. Ypač degias, labai degias ir degias skystas medžiagas ir preparatus draudžiama pilti į

kanalizaciją. Panaudotus skysčius būtina supilti į sandarų indą, o pasibaigus darbo dienai – išnešti iš

laboratorijos.

XI. SKYRIUS

KULTŪROS RENGINIAI

105. Gimnazija ar asmuo, atsakingas už renginio organizavimą (vakarą, susirinkimą,

spektaklį, kino seansą, koncertą ir t.t.), privalo kruopščiai patikrinti patalpų gaisrinę būklę:

evakuacijos kelius, ryšio priemones, evakuacinį bei avarinį apšvietimą, gaisrinę automatiką,

pirmines gaisro gesinimo priemones. Pastebėtus trūkumus būtina pašalinti iki renginio pradžios.

106. Patalpose, kuriose organizuojami masiniai renginiai, turi būti ne mažiau kaip du

evakuaciniai išėjimai.

107. Rengiant Kalėdų ir Naujųjų metų šventes, eglė turi stovėti ant tvirto pagrindo (stovo ar

statinės su smėliu), atokiai nuo durų ir netrukdyti išeiti iš patalpos. Eglės šakos turi būti per metrą

nuo lubų ir sienų.

108. Eglės iliuminacija turi būti įrengta laikantis galiojančių teisės aktų reikalavimų.

Girliandų lemputės turi būti ne galingesnės kaip 25 W, laidai – lankstūs, variniai.

109. Pastebėjus bent mažiausią eglės apšvietimo sutrikimą (įkaitusius laidus, dažnai

perdegančias lemputes, kibirkštis ir pan.), apšvietimą būtina išjungti.

110. Draudžiama egles puošti degiomis medžiagomis, žvakutėmis ir bengališkosiomis

ugnelėmis.

XII. SKYRIUS

PATALPŲ UŽDARYMAS PASIBAIGUS DARBUI

111. Gimnazijos patalpos, nepriklausomai nuo jų paskirties, baigus jose darbą ir prieš jas

uždarant turi būti patikrintos. Patalpų tikrinimo, prieš jas uždarant, tikslas:

111.1. Pašalinti priežastis, galinčias sukelti patalpose gaisrą nedarbo metu.

111.2. Pašalinti gaisro kilimo ir ugnies plitimo priežastis.

111.3. Patikrinti pirminių gaisro gesinimo priemonių tvarkingumą.

112. Būtina patikrinti:

112.1. ar patalpos išvalytos nuo buitinių, gamybinių atliekų.

112.2. Ar išjungti visi elektros prietaisai.

112.3. Ar uždaryti langai, orlaidės, angos, ugniai atsparios durys, ugniagesinės durys į

kitas patalpas.

112.4. Ar nustatyta tvarka sudėtos patalpoje likusios medžiagos, detalės ir kitas turtas.

112.5. Ar laisvi pagrindiniai praėjimai patalpose, ar neužkrauti laiptai ir laiptinės.

112.6. Ar veikia budintis apšvietimas (jei numatyta).

112.7. Ar patalpose nėra dūmų, degėsių, svylančios gumos kvapo.

112.8. Ar patalpose neliko žmonių (darbuotojų ar pašalinių).

113. Už patalpų uždarymą atsakingas darbuotojas, pastebėjęs pažeidimų, privalo imtis

priemonių jiems pašalinti. Jei savarankiškai trūkumų pašalinti nepajėgus, privalo apie tai pranešti už

administracinių patalpų gaisrinę saugą atsakingam asmeniui.

XIII. SKYRIUS

GAISRŲ GESINIMO ĮRENGINIAI IR PRIEMONĖS

114. Gimnazijos teritorijoje ar šalia jos esantys keliai ir aikštelės, skirti gaisriniams

automobiliams privažiuoti turi būti tvarkingi.

115. Gaisrinės saugos priemonės ir įranga (3 lentelė):

3 lentelė





116. Gesintuvų, kitos gaisrinės įrangos paleidimo įtaisai turi būti užplombuoti.

117. Objekte turi būti pakabinti užrašai (ženklai), nurodantys gesintuvų laikymo vietą. Tiek

patalpoje, tiek lauke gesintuvų laikymo vietą nurodantys užrašai turi būti gerai matomi, įrengti 2 –

2,5 m aukštyje nuo grindų ar žemės paviršiaus.

118. Gesintuvo korpusas turi būti nudažytas raudonai, o jo ženklinimas turi atitikti LST P

1447:1997 arba lygiaverčio Europos standarto ar kito Europos Sąjungos valstybių narių

nacionalinių standartizacijos institucijų patvirtinto normatyvinio dokumento reikalavimus.

119. Gesintuvai turi būti:

120. Laikomi lengvai prieinamose ir matomose vietose, apsaugotose nuo tiesioginių saulės

spindulių poveikio, ne arčiau kaip per 1 m nuo šildymo prietaisų.

121. Kabinami ne aukščiau kaip per 1,5 m nuo grindų iki gesintuvo apačios ir taip, kad

atidarytos patalpos durys netrukdytų jo paimti.

122. Statomi gaisrinių čiaupų spintelėse arba prie jų, gaisriniuose skyduose arba ant grindų,

laikomi specialiose spintelėse, dėžėse ar stovuose.

123. Laikomi taip, kad matytųsi užrašai.

124. Ugnies gesintuvais leidžiama gesinti tos klasės gaisrus, kurie nurodyti gesintuvus

gaminusios įmonės instrukcijoje (4 lentelė).

4 lentelė

125. Gesintuvai, esantys lauke arba nešildomoje patalpoje ir neskirti eksploatuoti esant

žemai temperatūrai, šalčių metu turi būti pernešami į šildomas patalpas. Gesintuvų vietoje turi būti

paliekamas gaisrinės saugos ženklas „Gesintuvas“ ir aiškiai nurodoma jų laikymo vieta.

126. Gesintuvų tipas ir skaičius nustatomas atsižvelgiant į galimo gaisro klasę, gesinimo

priemonių tinkamumą gaisrui gesinti, efektyvumą pagal LST EN 3 standartų serijos arba

lygiaverčio Europos standarto ar kito Europos Sąjungos valstybių narių nacionalinių

standartizacijos institucijų patvirtinto normatyvinio dokumento reikalavimus, maksimalų gesinimo

plotą, patalpose ar įrenginiuose naudojamų medžiagų savybes, taip pat patalpų pavojingumo gaisro

ir sprogimo atžvilgiu kategoriją, jose naudojamų ir laikomų medžiagų fizikines bei chemines

savybes.

127. Gesintuvai, juose esančių gesinimo medžiagų kiekis ir kokybė tikrinami ne rečiau

kaip vieną kartą per metus. Gesintuvų korpusai turi būti hidrauliškai bandomi ne rečiau kaip kartą

per penkerius metus. Draudžiama naudoti gesintuvus, kurių gesinimo medžiagos galiojimo laikas

yra pasibaigęs.

128. Transporto priemonėse gesintuvai turi būti patikimai pritvirtinti lengvai

pasiekiamose vietose.

129. Statinio aktyviųjų gaisrinės saugos priemonių bandymas turi būti atliekamas ne

rečiau kaip kartą per metus. Aktyviųjų gaisrinės saugos priemonių techninė priežiūra ir bandymai

atliekami vadovaujantis gamintojo pateikta technine informacija.

130. Neardyti, saugoti nuo galimų pažeidimų aktyvias gaisrinės saugos priemones.

XIV. SKYRIUS

GAISRO GESINIMO ORGANIZAVIMAS

132. Kiekvienas asmuo, pastebėjęs gaisrą, privalo:


132.1. Nedelsdamas pranešti apie gaisrą ugniagesiams: 112 – bendruoju pagalbos telefonu.

132.2. Imtis priemonių informuoti žmones apie gaisrą ir organizuoti jų bei materialinių

vertybių evakavimą.

132.3. Gesinti gaisro židinį turimomis priemonėmis ( gesintuvo naudojimas – 1, 2 pav.).

1 pav. Gesintuvo naudojimas gesinant gaisrą



2 pav. Gesintuvo paleidimas



132.4. Iškviesti į gaisravietę objekto (darbo baro) vadovaujančius darbuotojus, organizuoti

svarbiausių dokumentų ir materialinių vertybių išnešimą į saugią vietą.

133. Atvykę į gaisravietę objekto vadovai arba kiti atsakingi darbuotojai privalo:

133.1. Įsitikinti, ar iškviesti ugniagesiai.

133.2. Vadovauti žmonių evakavimui ir gaisro gesinimui, kol atvyks ugniagesiai.

133.3. Sustabdyti įstaigos veiklą, kol neužgesintas gaisras.

133.4. Prireikus iškviesti dujų ūkio, greitosios medicinos pagalbos ir kitas tarnybas.

133.5. Prireikus pasirengti išjungti elektros tiekimą, išjungti vėdinimo įrenginius ir pan.

133.6. Imtis priemonių apsaugoti gesinančius žmones, kad neužgriūtų konstrukcijos, nuo

elektros srovės poveikio, apsinuodijimų ir nudegimų.

134. Atvykus ugniagesiams, gimnazijos atstovas, vadovavęs gaisro gesinimui, privalo

pranešti turimą informaciją apie gaisrą.

135. Kiekvienas gaisras įstaigoje turi būti kruopščiai ištirtas ir išnagrinėtas su

priešgaisrinės apsaugos pareigūnais, įstaigos administracija ir darbuotojais. Priešgaisrinės apsaugos

pareigūnas ir įstaigos administracija turi numatyti, ką daryti, kad gaisrų nekiltų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

INSTRUKCIJĄ PARENGĖ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_